Гэтая дзіўная гравюра – ключ да ўсіх астатніх. І, магчыма, зашыфраванае прызнанне ў каханні канкрэтнай жанчыне. Той, якой адкрыта сказаць пра свае пачуцці вялікі асветнік не можа. Той, якая абавязкова ўбачыць гравюры Скарыны ў Бібліі. Той, якой дастане смеласці і розуму пазнаць сябе ў настойліва маляванай мастаком фігуры і расшыфраваць пасланне закаханага мужчыны.